***Приложение 2 към т. 4.3.1 f) от Процедура за акредитация на BAS QR 2***

**Указания за оценяване от разстояние съгласно изискванията на т. *4.3.1 f)***

**от BAS QR 2**

1. **Целта** на настоящите указания са да се определят правилата за оценяване на ООС от ИА БСА при възникване на извънредни събития или обстоятелства, засягащи акредитираните от ИА БСА органи за оценка на съответствието и техните клиенти при спазване на изискванията на BAS QR 2 и ISO/IEC 17011:2017.
2. **Кореспонденцията и обмяната на информация**, включително на документи и записи, между органите за оценка на съотвествието (ООС) и ИА БСА се извършва предимно по електронен път за всички неизисквани на хартиен носител документи с цел подобряване на ефективността на услугите на агенцията. В изключителни случаи се допуска представянето чрез хартиен носител, за което се взима решенеи по всеки отделен казус и при прилагане на указанията на приложение 1 към BAS QR 2.
3. **Планиране и определяне на начина на извършване на оценки на ООС**

ИА БСА определя за всяка конкретна оценка за преакредитация, надзор или разширяване на обхвата съгласно т.7 (1) - по документи, планирана в периода на извънредното положение, кои от действията, посочени в т. 5.1 на BAS QI 22 ще приложи, след извършване на оценка на риска.

Оценката на риска се изготвя от Началник отдел съвместно със съответния схемен мениджър и отчита крайния срок за провеждане на оценката при спазване на изискванията на BAS QR 2, натовареността на оценяващия персонал и възможностите му за извършване на оценка на място или чрез алтернативни методи и рисковете от дейностите на ООС, включително текущия статус, ако е налична информация.

В случаите, когато е възможно, и след оценка на риска оценките могат да бъдат препланирани при спазване на сроковете, посочени в BAS QR 2. В тези случаи ИА БСА уведомява ООС с писмо, изпратено по e-mail за периода, за който е препланирана оценката.

Когато препланиране на оценките, при спазване на посоченото по-горе изискване е невъзможно, се извършва оценяване от разстояние чрез използване на следните методи и средства:

* Преглед на документи и записи.
* Телефонно интервю;
* Телеконференция със споделяне на аудио, видео и данни.

Информацията и методи на оценяване, които не могат да се оценят и приложат дистанционно ще бъдат оценени на последващи оценки определени в плана за оценяване на ООС.

За оценките на място, които не могат да бъдат препланирани, ИА БСА изисква от ООС да представят информация за възможностите си за осигуряване на провеждането на оценка чрез обявените от агенцията алтернативни методи и средства.

1. **Оценяване от разстояние**
   1. **Общи положения**

Дистанционно оценяване или оценяване от разстояние е оценяване на действителното местонахождение или виртуално местонахождение на орган за оценяване на съответствието, с използване на електронни средства.

ИКТ (информационни и комуникационни технологии) са технологии за събиране, съхраняване, извличане, обработка, анализ и предаване на информация. Тя включва софтуер и хардуер, като смартфони, преносими устройства, лаптопи, настолни компютри, безпилотни летателни апарати (дронове), видеокамери, преносими технологии, изкуствен интелект и др.

Сигурността и конфиденциалността при използване на електронно предаване на информация в процеса на оценяване са осигурени, чрез използване на определените от ИА БСА информационни и комуникационни технологии (ИКТ) и средства, за които предварително е оценено, че отговарят на изискванията.

Използването на ИКТ предварително се съгласува с ООС, за да се определи дали разполагат с техническа възможност и да се договорят мерките за осигуряване на конфиденциалност.

В случай на неизпълнение на изискванията за сигурност и конфиденциалност или непостигане на съгласие с ООС за използване на ИКТ, оценяване от разстояние не се извършва, като ИА БСА оценява възможността за препланиране на оценката или ако това не е възможно спира акредитацията на ООС.

Метода на оценяване от растояние не може да се прилага когато има законови изисквания или изисквания на схемата за акредитация които изискват провеждане на оценка само на място присъствено.

**4.2. Критерии за използване на оценяване от разстояние**

ИА БСА извършва оценяване от разстояние при наличие на следните обстоятелства:

* Пътуване до физическото местоположение на ООС не е подходящо, поради причини, свързани с безопасността за живота и здравето на екипите, рестрикции за пътувания и др.
* ООС прилага систематично система за управление, в която записите и данните могат да се разглеждат, независимо къде са създадени.
* Оценката е за минимално разширяване на обхвата.
* Има доказателства за съответствие на местоположението на ООС от предишни оценки, проведени на място.
* Оцененият риск за ИА БСА от провеждане на оценяване от разстояние е нисък.
* Дейност/и, планирани за оценка на място не могат да бъдат завършени и удължаване на оценката на място не е подходящо.
* Последваща оценка на място не може да се извърши в кратки срокове.
* ИА БСА разполага с оценител/и, които са извършвали предишна оценка на място на ООС и са добре запознати със системата за управление и практиките на ООС.

Оценяване от разстояние не се извършва:

* При констатирани значителни несъответствия или голям брой несъответствия при предходна оценка на място на ООС;
* При оценка за първоначална оценка на ООС, обхват или помещение;
* Когато оценка на място на ООС не е провеждана продължителен период от време.
  1. **Планиране на оценката**

Водещият оценител идентифицира и документира рисковете, които могат да се отразят на ефективността на оценката от растояние и използване на ИКТ средства в заявката за оценяване от разстояние, както и възможностите - като използване на оценители ( водещи или технически оценители), които вече са запознати със системата за управление и практиката на ООС и са посещавали офисите му.

Водещият оценител идентифицира и документира рисковете и възможностите, които могат да се отразят на ефективността на оценката, като взема предвид следните фактори:

* срок за провеждане на оценяване от разстояние.
* критерии за използване на оценяване от разстояние;
* допустимост на оценяване от разстояние за ООС (например, поради изисквания на собственика на схемата).
* наличие на конфликт на интереси с ООС, оценявани от разстояние;
* наличие на представител на ООС, способен да комуникира на един и същ език с оценителите.
* способност на ИА БСА да извърши оценяване от разстояние чрез избраните платформи и средства за оценяване.
* наличие на информация за дейностите и персонала на ООС, който ще участва в дистанционно оценяване.

Водещият оценител посочва в плана за оценка, кои методи и ИКТ ще се използват за оценяване от разстояние за всеки от елементите от плана за оценка.

В плана на оценката от растояние се определят записите и документите които трябва да бъдат представени предварително от ООС, обхвата на оценката от растояние, списък на дейностите, обхвата на акредитация, информацията която ще бъде оценявана и персонала който ще бъде включен в оценката. Времеви график за извършване на оценката, в който ясно е посочено времето за идивидуален преглед от оценителите на представени записи и документи и време за дискусия с определените лица от персонала на ООС.

В плана на оценката трябва да са посочени и дейностите, изискванията, методите, които не могат да бъдат оценени при оценката от растояние и на базата на направената оценка на риска да са посочени начините/методите и сроковете в които трябва да се оценят тези дейности/изисквания.

В екипите по оценяване се подбират и включват оценители и експерти, които имат компетентност и способност да разбират и боравят с използваните ИКТ, така че да се постигне желания резултат. Също така трябва да са запознати с рисковете и възможностите на използваните ИКТ и въздействието, което те могат да имат върху валидността и обективността на събраната информация.

Ако е необходимо, в плана за оценка може да се добави допълнително време за използване на ИКТ.

На ООС се изпраща писмо за съгласуване на екипа, периода и плана за оценка, с искане за потвърждаване на възможността си за използване на посочените в плана ИКТ.

След съгласуване от ООС на състава на екипа по оценяване, се издава заповед за извършване на оценяване от разстояние по реда на BAS QR 2.

* 1. **Извършване на оценяване от разстояние**
     1. **Преглед на документи и записи.**

Оценката включва преглед на документи и записи, представени от ООС чрез e-mail, чрез отдалечен достъп до документите/записите на ООС на сървър, облачно пространство или видеосподеляне.

Записите, които трябва да бъдат прегледани са:

* Програма за вътрешен одит и доклад от последния проведен вътрешен одит;
* Протокол/доклад от последния проведен преглед от ръководството;
* Записи за коригиращи действия, жалби и възражения (ако са налични);
* Актуален списък и записи за компетентността на персонала, в т.ч. нов персонал;
* Актуален списък и записи за калибриране и проверка на използваното оборудване;
* Записи от извършени дейности за оценяване на съответствието – протоколи, доклади/сертификати, заявки, първични записи – извадка, определена от екипа по оценяване;
* Нови и изменени документи от системата за управление, ако има такива;
* Записи за проведени междулабораторни сравнения и изпитвания за пригодност, когато е приложимо;
* Информация за настъпили промени в дейността на ООС в периода на извънредното положение;
* Друга информация, по преценка на екипа по оценяване.

Извадката от записи следва да бъде уточнена между екипа по оценяване и ООС, чрез водещия оценител.

* + 1. **Телефонни интервюта**

Интервюта по телефона се провеждат с избран от екипа по оценяване персонал, след уточняване с ръководството на ООС.

За провеждане на интервюта трябва да са на разположение най-малко Ръководителят на ООС, отговорник за СУ, ключов и нов персонал.

* + 1. **Видеоконференции**

Екипите на ИА БСА ще използват следните платформи:

* Skype Bussiness,
* Аdobe Connect

**Предварително се извършва тестване на избраната платформа от ООС и ИА БСА, за да се потвърди възможността за извършване на оценяването с избраната платформа. Тестването на избраната платформа се записва в плана за оценката с уточнен час на провеждане.**

За провеждане на оценяването от растояние, екипите на ИА БСА и определените лица от ООС трябва да си осигурят изолирана от останалите дейности среда.

При оценката се следва плана, определените в него периоди на лично преглеждане на документи и записи от оценителите на ИА БСА и провеждане на дискусии с представителите на ООС и почивки.

Когато при извършване на оценката възникне проблем с ефективното предаване на информацията, екипът и ООС правят всичко възможно проблемът да бъде отстранен в най-кратък период от време. Когато проблемът с използваните ИКТ не може да бъде отстранен, се използва друго средство – например телефон. Когато е невъзможно ефективно продължаване на оценяването от разстояние, то се прекратява от водещия оценител, което се записва в доклада от оценката.

* + 1. **Откриваща/закриваща срещи**

Откриващата и закриващата среща се извършват, чрез видеоконференция.

На закриващата среща се дава информация за констатираните несъответствия и за начина и сроковете за провеждане на наблюдение на дейността.

* + 1. **Докладване след от оценката от растояние**

Резултатите от оценката се записват в утвърдените формите на докладване на ИА БСА.

За всяка клауза от съответния стандарт на оценяване и в обобщения доклад секция А, се посочва кои методи и средства са използвани за оценка, степента на използване, проблеми при използването им и заключение за ефективността на извършеното оценяване. Докладът секция А се изпраща на ООС в деня на закриващата среща, подписан от Водещият оценител, а останалите секции – в сроковете, определени в Процедурата за акредитация BAS QR 2.

Установените от екипа от оценител несъответствия се обсъждат с представителите на ООС и се представят на ООС по реда на BAS QR 2, при закриващата среща в доклад от оценката секция А. ООС трябва да подпише несъответствията и по реда на Приложение 1 към BAS QR 2, да върне секция А в ИА БСА.

Реда за отстраняване на несъответствия и представяне на коригиращи действия в ИА БСА е съгласно Процедура за акредитация BAS QR 2 и Приложение 1 към BAS QR 2

* + 1. **Действия след оценяване от разстояние**

По нататъшните действия на екипа по оценяване следват установения в BAS QR 2 и BAS QI 2 ред.

Оценителите трябва да потвърдят изтриването на цялата конфиденциална информация от оценката – документи/записи, снимки, видео и аудио записи.

14.04.2020